Nesavanoriškas celibatas

Nesavanoriškas celibatas arba nevalingas celibatas ( arba  arba ) – asmens, kuris neturi intymių ar romantinių santykių būsena dėl kitų aplinkybių nei savanoriškas celibatas arba lytinis susilaikymas. Terminas paprastai taikomas suaugusiems, kurie, priešingai nei įprasta jų amžiui, nėra turėję arba ilgai neturėję (6 ir daugiau mėn.) romantinių santykių.

Nesavanoriško celibato terminas kartais taikomas žmonėms, kurie tik šiuo konkrečiu laikotarpiu neturi santykių (nors praeityje turėjo). Tačiau tokia pozicija dažnai kritikuotina, kadangi šiuos žmones apibūdina terminas „nevedęs, laisvas“. Todėl pagrindinė nesavanoriško celibato reikšmė taikoma tiems, kurie niekada neturėjo intymių asmeninių santykių.

Nesavanoriškame celibate esantys asmenys paprastai siekia meilės, tačiau dėl lytinio patrauklumo, socialinių įgūdžių, perdėto jautrumo, drovumo ar fizinių trūkumų, socialinės padėties nesugeba jos pasiekti. Daugelyje kultūrų heteroseksualūs vyrai, norėdami rasti partnerę turi užimti aktyvią poziciją, rodyti verbalinius sugebėjimus, viliojimo taktiką.

Šiame celibate esantys žmonės linkę į depresiją, savęs nuvertinimą, vienišumą, frustraciją, žalingus įpročius (narkomaniją, alkoholizmą, įkyriąją masturbaciją), aplinkinių gali būti laikomi homoseksualiais.

Nesavanoriškas celibatas nėra tas pats, kas incelių bendruomenė. Visi norintys, bet negalintys sau rasti poros gyvena nesavanoriškame celibate, tačiau tik kai kurie iš jų priklauso incelių bendruomenei. https://www.ortodoksas.lt/2015/06/pasaukimas-iv.html

 Inceliai 
Inceliais vadinami internetinei bendruomenei priklausantys asmenys, dažniausiai vyrai, negalintys rasti romantinio ar seksualinio partnerio nors jo itin trokšta.Beauchamp, Zack (2018-04-25). „Incel, the misogynist ideology that inspired the deadly Toronto attack, explained“. Vox. Niujorkas: Vox Media. Originalas archyvuotas 2018-05-05. Nuoroda tikrinta 2018-05-05Taub, Amanda (2018-05-09). „On Social Media's Fringes, Growing Extremism Targets Women“. The New York Times. ISSN 0362-4331. Originalas archyvuotas 2018-05-14. Nuoroda tikrinta 2018-05-14. Neretai diskusijos incelių forumuose yra laikomos rasistiškomis, mizoginiškomis, mizantropiškomis, kupinomis neapykantos bei nepagrįstos savigailos. Pokalbiuose taip pat figūruoja nusiteikimas prieš seksualiai aktyvius asmenis, besąlygiškos teisės į seksą jausmas.Wilson, Jason (2018-04-25). „Toronto van attack: Facebook post may link suspect to misogynist 'incel' subculture“. The Guardian. Londonas, Anglija. Originalas archyvuotas 2018-04-25. Nuoroda tikrinta 2018-04-25. Incelių bendruomenės narių skaičius svyruoja nuo tūkstančių iki šimtų tūkstančių.Kassam, Ashifa (2018-04-26). „Woman behind 'incel' says angry men hijacked her word 'as a weapon of war'“. The Guardian. Originalas archyvuotas 2018-05-02. Nuoroda tikrinta 2018-05-02.

Nuo 2014 m. yra žinomos bent aštuonios masinės žudynės, kurių metu iš viso žuvo 61 žmogus. Jos susijusios su vyrais, kurie save įvardijo inceliais ar naudojo su incelių bendruomene tapatinamus vardus ir užrašus savo privačiuose susirašinėjimuose bei internetiniuose įrašuose. Incelių bendruomenės dažnai kritikuojamos tyrinėtojų ir žiniasklaidos dėl mizoginiškų ir ekstremistinių pažiūrų, smurto propagavimo bei narių radikalizavimo. 2018 m. pradžioje incelių ideologija vis dažniau pradėta apibūdinti kaip teroristinė grėsmė. 2020 m. vasario mėn. Toronte, Kanadoje, incelių bendruomenės kurstyto septyniolikmečio žmogžudystė su mačete buvo įvardinta kaip terorizmo aktas.Bell, Stewart; Russell, Andrew; McDonald, Catherine (2020-05-19). „Deadly attack at Toronto erotic spa was incel terrorism, police allege“. Global News. Originalas archyvuotas 2020-05-19. Nuoroda tikrina 2020-05-19.

Svarbu paminėti, kad žmonės, kurie gyvena nesavanoriškame celibate, dažniausiai nėra nusiteikę teroristiškai ir yra nepavojingi. Kalbant apie incelius yra svarbu suprasti, kad yra kalbama apie konkrečius pavienius atvejus ir pavienį radikalizavimą. Dauguma žmonių, kurie gyvena nesavanoriškame celibate, nepriklauso jokioms grupuotėms, o jeigu priklauso šiai bendruomenei, apsiriboja tik pykčio liejimu internete.https://www.facebook.com/share/p/1CARRSQWt8/

 Taip pat skaitykite 
 Lytinis susilaikymas
 Meilės drovumas
 Aseksualumas
 Meilė be atsako

 Išnašos 

Kategorija:Sociologija